Amaitu da beroketa. Orain, zure indar guztiarekin.
Zer?
Hau egin nahi duzu?
Borrokatzeko esan zenidan.
Metaforikoki, jakina. Aldonek astindu ederra emango lizuke.
Horregatik zaitut entrenatzaile. Badakit zerbait gertatzen dela.
Susmo txarra hartzen diot.
Emma beti joaten da azken minutuan munduan zehar bidaiatzera.
Enpresak bera ere bidaliko du bidaia horietara.
Gainera, hilean zenbat aldiz behar du norbaitek autoa garbitu?
Neska garbia da.
Oso... Oso arraro jokatzen dabil, lagun.
- Swahiliz hitz egin dit. - Zer?
Eta, erromantikoki,
abenturazalea bihurtu da, zerbait konpentsatzen ari balitz bezala.
- Ez dut hori entzun beharrik. - Egia, barkatu.
Ez dakit zergatik esan dizudan hori.
Badakit zerbait gertatzen dela.
Nire senak tipo horri aurre egin behar diodala esaten dit,
borrokatu behar badut ere, jipoi galanta ematen badit ere.
Emmarengatik. Emmarengatik merezi du borrokatzea.
Maite dudalako.
Gazte ona zara, Carter.
Boxeatzen ikasten ari zara, demontre.
Eta...
Eta zer?
Ezer ez.
Isiltzen duzun zerbaitek kezkatzen zaitu.
Aurpegi bera jarri zenuen animatzailea nintzela esan nizunean.
Hori baino okerragoa da.
Brunner jauna, mesedez, zergatik ez didazu esaten?
Emma eta Aldon muturra jaten ikusi nituen.
Carter,
mesedez,
hitz egin Emmarekin.
Beharbada konpondu dezakezue.
Hara, senargaia hemen dago eta.
Zer du horrek?
Boxeoak lur jota utzi du. Ezkontzarako sasoian egon nahi du.
- Zer moduz Romi? - Askoz hobeto. Medikuak poz-pozik daude.
- Laster itzuliko da etxera. - Eskerrak.
Berriekin nator. Ralph'sek nire app-a sustatuko du.
Supermerkatu garrantzitsuenetako bat. Nola lortu duzu?
Ralph hori ez, Ralph Moskowitzen ardandegia baizik.
Honekin app-a probatuko dut. Agian ikustera joan zaitezke?
- Nik deskargatuko. - Ez...
Nire kontu.
Donnieren inbertsioari esker, barra-kodeen eskanerra gehitu diot.
Kupoiak, alergenoak, nutrizio-informazioa ikusi ahal izango dituzu
barra-kodearen arabera.
Appasillok erosketak erabat eraldatuko ditu.
Ez da app-rik behar sagar bat ikusi eta eramateko.
Begira.
Funtzionatzen du.
App-a oso ideia txarra dela dio.
BARRA-KODEA ESKANEATU
- Musua akats bat izan da. - Eskerrak zuk esan duzun.
Bai, ongi da.
Lagunak, orduan?
Noski, andereño. Lagunak.
Frantsesa.
Portugesa.
Alemana.
Ai, ez, beldurgarria da.
- Frantsesa berriro. - Ados.
"Goazen ostatu batera" esan duzu?
Edo hotel batera. Bidaia-puntuak ditut.
- Hotelean, harremanak izango ditugu. - Hori da plana.
Zer?
Bale, nik, zera... Ezin dut hau egin.
Carter.
Ezin diot hau egin. Bihotzak oker dagoela esaten dit.
Zer dio zure hankarteak?
Ostatu batera joateko esaten duelako nireak.
Bale, ez. Bai, arrazoi duzu. Egia da, erokeria da. Ezkondu egingo zara.
Gauza asko egin ditut,
baina ez dut inoiz ezkontzarik nahita hautsi.
- Beraz... - Nahita?
Ez dute beti eraztunik eramaten.
Eserlekuak lehen lerroan, aulkiaren atzean?
Erosi berri ditut.
Dirutza kostatu didate.
Zein da egoera berezia?
Emmak atseden bat behar du.
Bororena eta Romirekin gertatu den guztiaren ondoren,
hitz egiteko eguna pasatu nahiko nuke.
Egoerarik ez, orduan?
Behin, txikitan, bere gimnasia txapelketa galdu nuenean,
konpentsatzeko, partidu batera joan ginen.
Sorbaldan eraman nuen, txakurtxo beroak jan genituen.
Ezin hobea izan zen.
Jeterrek sinatutako beisbol pilota bat ere lortu zuen.
Familia plan bat gogoratzen dut Fishkilleko espetxean.
Buzzie itotzaileak musuzapi bat eman zidan.
Mukiak zituen.
Edo hori uste nuen nik.
Aizu, Emma. Begira, Yankeeak ikusteko familia-plana.
Txikitan bezala?
Harrituta?
Aita, itzela da. Pozik joango nintzateke, baina Carterrekin egon behar dut.
Azkenaldian, ez diot denbora asko eskaini.
- Beste batean? - Noski, ados.
Beste batean egin dezakegu. Baina apur bat hitz egin behar dugu, ados?
Noski, bai.
Aupa, nagusi.
Eseri eta entzun.
Badakigu zergatik arriskatu zen Boro bere arma berreskuratzeko.
- Saltzeko? - Inbentariorik gabe geratuko litzateke.
Orain treneko hondakinak lapurtu eta maleta berreskuratu dituelarik,
ziurrenik maletaren ahalmen nuklearra erabiliko du
beste dozena erdi bat arma nuklear egiteko.
Azaldu berriro zergatik ez dugun torturatu nahi zuena eman beharrean.
Errespetu osoz.
Ezin dugu Boro aurkitu erradiazio-arrastoa eskaneatuz,
Grezian bezala?
Saiatu gara, baina ez dugu zorterik izan.
NSAko kideek jakin dute,
hamar egun barru bere armak saltzeko prest izan ditzakeela.
Halaber, NSAk entzun du maila handiko karta-joko bat izango dela
bi egun barru oligarka baten etxean, Moskuko kanpoaldean.
200 urteko historia duen urteroko ekitaldi esklusiboa.
Dudagarri samarra da.
Parte hartzeko, aberatsek dirutza ordaintzen dute.
Estatus kontua da.
Jokalarietako batzuk azpimunduko pertsonaiak dira.
Iturriek diotenez, Cain, Bororen gizonik leialena, han izango da.
Beraz, egun batez, morroi leiala izatetik libratuko da.
Ondoren, Bororengana jarraituko diogu.
Ez da hain erraza izango. Guyanako ihesalditik,
radarrak desbideratu dezaketen hegazkinetan bidaiatzen dutela uste dugu.
Ez aipatzearren, laguntzen ez diguten nazio etsaien artean bidaiatuko dutela.
Dena dela, antza denez,
tranpak saihesteko, mugikorrak kutxa batean gordetzen dira.
Agenteak jokoan sartuko ditugu mugikorrak diruditen datu-erauzgailuekin,
beste gailuen datuak erauzi ditzaten.
Cainen GPSaren datuak eskuratuz,
Bororen kokapena aurkitu ahal izango dugu.
Baita arma nuklearrak ere.
Hor dator arazoa, Cainek gure aurpegi ederrak ezagutzen baititu.
Ez guztiak.
- Ez dago beste modurik? - Hori da.
Misioa konplexua da, erabat konfidentziala.
Jokoa bi egun barru hasiko da.
Ez dago astirik bi agente berri lortzeko eta prestatzeko.
Nortasun berriak emateaz gain, bost milioiko parte-hartzea ordainduko da.
Hain aberatsa da CIA? Eta nik T.J. Maxxen erosi behar dut?
Marka ezagunak merke erostea gustatzen zaizu.
Cainen mugikorra zein den ez dakigunez, denak klonatuko ditugu.
Datu asko dira.
Horregatik behar ditugu bi jokalari.
Gustura jarriko nintzateke berriro arriskuan, zuzendari,
nahiz eta kontratuak argi aipatu ez naizela lur-eremuko agentea, baina...
- Ez dakit kartetan jokatzen. - Ez duzu jokatuko. Tranpak egingo dituzu.
Engainuak ez dira inoiz ondo amaitzen.
Ados nago.
Nola sartuko ditugu bi hauek oligarken arteko karta-joko batean?
Pentsatu azkar, ez baitago astirik.
TALLYREN MEZU BERRIA
ELKARTU GAITEZKE? GARRANTZITSUA DA.
Zerbait egin behar dut.
Aldon, agente zaharrena zara. Emma, Bororekin esperientzia handiena duena.
Elkarrekin lan egin.
Hori primeran ematen zaizue.
Anaia bitxi horiek bidali didate.
Hiru pertsona dira.
Txikiena berehala sartzen denez, ez zaio ezagutzen,
baina hori Emmaren lankidea da, Aldon,
eta Kylerekin dago.
Bahiketa bat da argi eta garbi.
Egia nahi dut, Luke.
Gogoan duzu
Kyle konbentzitu nahi genuela erabaki zuzena har zezan?
Aldonen laguntzarekin lortu genuen.
Konpromiso-festan, aparteko lan bat behar zuela esan zidan,
beraz, hau egiteagatik ordaindu diot.
Arrazoi on batengatik izan da. Romi oso gaixo zegoen.
Ez genion minik eman.
Susto bat eman genion erabaki zuzena har zezan.
Romirengatik egin behar zenuena egin zenuen.
Ongi da, baina Twinning Formulakoek salmenta zifrak faltsutu dituzula diote.
Kontuak ikusi edo salatu egingo gaituzte.
Miatzen egon naiz, Luke, eta zuzen daude.
Zerbait...
Zerbait iluna dago negozio honen atzean,
eta zertan datzan jakin behar dut.
Egia jakitea merezi duzu.
Barryk arazo bat du jokoarekin.
Bartholomew Tiberius Putt apustularia da?
Jendaila bati diru asko zor dio, eta laguntzen saiatzen ari naiz.
Horregatik egiten dut hainbeste lan. Marketineko diruak zorra ordaintzen du.
Salmenta zifrak faltsutzen ari gara salmenta sariak irabazi nahi ditugulako.
Doako publizitatea ematen dizuetelako.
Bai, zenbat eta bezero gehiago, orduan eta diru gehiago,
eta lehenago ordainduko da zorra.
Desastre bat da. Sorgin-gurpil batean gaude.
Lehengoan, bere etxera joan nintzen Veracruzeko tilapia apur bat eramatera,
beti txerrikeriak jaten dituelako.
Ez zegoen etxean,
baina, leihotik begiratzerakoan, ez nituen bere jostailuak ikusi.
Honen... Honengatik, agian?
Saldu behar izan ditu galera ekonomikoak konpentsatzeko.
Baina, mesedez, tutik ere ez anaia pailazo horiei.
Negozioa itxiko ligukete eta Barryk ezingo luke jasan.
Zerbait bururatuko zait.
Kylerenaren antzekorik ez, ezta?
Ez, ez diet ukituko.
Zerbait galdetu nahi dizut.
Zera, edonon elkartu gintezkeen,
eta askotan gonbidatu zaitut.
Zergatik etorri zara nire ontzira azkenean?
Ez dakit.
Ba, agian...
Ez nekien zer egin duzun,
baina banekien Romi salbatzearekin zerikusia zuela.
Nik ere...
zuregatik zerbait egin nahi nuen.
Orain, Barryren erruz gertatu den guztiaren ondoren,
oso zaila egiten zait zurekin haserre jarraitzea, Luke Brunner.
Ez naiz beti perfektua izan,
baina gure familiarengatik zuzen jokatzen saiatzen naiz.
Zuregatik.
Karta-nahasle automatikoa da.
Goi-apustuetako jokoetan erabiltzen da, tranpak saihesteko.
Guk horrexetako erabiliko dugu.
INTELIGENTZIA AGENTZIA ZENTRALA
Karta-sorta estandarra baieztatzen duen kamera ñimiñoa du.
Hackeagarria da.
Honekin, zuen eskualdiak ikusi eta nola jokatu azalduko dizuegu.
Gure ahotsak bibrazio moduan iritsiko dira zuen entzumen-hezurretara.
Zuek bakarrik entzungo gaituzue, alegia. Guk ere entzun eta ikusiko zaituztegu.
IA batek zuen jokaldiak erabakiko ditu erauzketan zehar jokoan jarrai dezazuen.
Jokoa galduz gero, ezingo genuke amaiera ikustera geratu?
Zorte txarra da. Galtzaileak joan egin behar dute.
Ez dugu ezagutzen jokoaren tradizioen erdia.
Zuen nortasunak. Estatubatuarrak gorroto dituztenez,
Barry, nigeriarra zara.
Azentuak aspaldi ikasi zenituen, beraz, errepasatu.
Tina, ez duzu prestakuntzarik,
baina, zure fitxategiaren arabera, frantses-maila handia daukazu.
Egin dezakezu?
Arazorik gabe.
Kolusioa saihesteko, jokalariek ingelesez hitz egiten dute.
Batetik hamarrera, zein urduri zaudete?
Zortzi.
Baina espetxean 34 zen.
Ondo, aurrerapen bat da.
Izugarria izan da, arraiopola.
- Lehen bezala. - Harrigarria.
Donniek ezkontzaz hitz egin du,
eska diezadakeela iradokiz.
Oheko elkarrizketa penagarria da hau.
Gaur, esnatu naizenean, ez nuen espero hau gertatzea.
Sentimendu hauek berriak dira, baita zaharrak ere.
Benetakoak diren jakin nahi dut.
Benetakoak dira niretzat.
Ez da egon maite ez zaitudan egunik.
Hori oso polita da,
baina min asko egin zenidan...
eta harreman on bat daukat orain.
Beharbada hau akats bat izan da.
Ez da akats bat izan.
Ez da horrela sentitu.
Baina ziurtatu behar dut.
Zure negozio-bidaiatik itzultzen zarenean, eman dezagun denbora gehiago elkarrekin.
Izan ditzagun hitzordu egokiak, hemen zer gertatzen den ikusteko.
Hitzematen duzu?
Hitzeman baino gehiago egin dezakegu orain.
Arrazoi.
BEHERAPENAK ZURE AUTOAREN GARBIKETAN!
Kartelaren konfiskatutako diruari esker,
Barry eta Tina ordezkoen zerrendaburu dira orain.
Nola eramango ditugu?
Aitari itxaron diezaiokegu, baina agintean utzi gaitu...
Aita salatzen berriro ere. Zelako klasea.
- ...hari-muturretan lan egin dezagun. - Jarraitu.
Gutako bik bost jokalariko bi ordezkatuko dituzte.
Aukeratu dugun bikotea, Biryukovtarrak.
Gotorleku babestu batean bizi dira.
Bost zaindari, bi atzean, bi ate nagusian, bat barruan.
Atzeko zaindariak indar berezietako agente ohiak dira.
Ezin ditugu hil, baina 13 kalibreko lasaigarri pare batek funtzionatuko du.
- Pare bat? - Tiramena dela eta.
Gertutik, tiroak aldiberekoak izan behar dute.
- Galantak nirekin egingo du. - Hori ni naiz.
Ate nagusiko parea zailagoa izango da.
Etxeko zaindariak monitore bat izango du.
Sartzen ikusten baditu, akabo.
Furgoneta bat eta 30 puxika behar ditugu.
Zer gertatzen da?
Zorte oneko puxikak bidali dituzte.
Baita furgoneta barruan dagoen kutxa bat ere.
Zoaz begiratzera.
Sinatu hemen, mesedez.
Gabon, adiskide.
Lau gutxiago.
Zer egingo duzue etxeko zaindariarekin?
Kalanbre bat emango diegu.
Ezusteak zur eta lur utzi du.
Barruan gaude.
Ondoezik gaude.
Pena ematen digu jokoa galtzeak.
Eskerrik asko.
Hurrengoan, agian.
Barry eta Tina haien ordez joango dira.
Ziztada batez lokartu
eta, esnatzen direnean, ez gara han egongo. Hori bezain sinplea.
- Ez kezkatu, lasaigarriak baino ez dira. - Ezin diguzu lasaigarririk eman.
Hil gaitzake. Biriketako gaixotasun kronikoa daukagu.
Mesedez, ez zenigun minik egingo deia eginez gero.
Egia diotela uste dut.
Eta zer? Zerbait gertatuko zaien % 5eko probabilitatea dago,
% 100ekoa Boro ez harrapatzeko alerta jotzen badute.
Ziztatu ditzagun eta goazen.
Ez dira espioiak, karta-jokalariak baizik.
Gustatuko zaie. Apustulariak dira.
Arrazoi, ezin diegu disparatu.
Aldonek eta biok etxea miatuko dugu. Zaindu itzazue.
Eltzekoa eltzean dago?
Goulash dago, zera...
ez dakit non ba.
Sartu zuen mugikorrak.
Jakina, atsegin handiz.
Voilà, monsieur.
Etorri nirekin.
Nongoa da azentu hori?
Wakandakoa. Aurkitu dudan ikasketa-iturri bakarra.
Bere alaba zarelako jarri da zure alde.
- Zuzen nagoelako, egia esan. - Zuk diozuna.
Kirola ez doakizu, ezta?
- Atleta profesionala izan naiz. - Benetan?
Zein kiroletan? Gorotz-jaurtiketan?
Ez dizut erantzungo.
Zergatik ez joan beisbolera aitarekin?
Onena zarela uste duzu? Printzesa bat bezala bizi zara.
CARTER PERLMUTTER DEITZEN...
Ez zaizu axola,
baina nire harreman-arazoak konpondu behar ditut.
Bai, badaki, eta zutaz kezkatuta dago.
Horregatik eraman nahi zintuen partidura.
- Benetan? Horregatik? - Bai.
A zer eragozpena, aita arduratsu bat izatea.
Nireak jatetxe mexikar abandonatuetara eramaten ninduen oilar-liskarrak ikustera.
Mesedez, ez eztabaidatu.
Zure indioilar-lepoan ziztatuko zaitut, aitona.
Hara.
Galzoriko espeziea da.
Aberatsen gauzak.
Harrigarria.
Begira, bunker antiatomiko zahar bat da.
Bai arraroa.
- Ezinikusi handia didazu, zergatik? - Benetan jakin nahi duzu?
Kaka.
Puxikak zure ideia izan dira.
Fruta-koktela.
Izugarri gustatzen zait.
1986koa da.
Gainera, ez da zurea.
Besteen gauzak hartzeko joera duzu.
- Zer esan nahi izan duzu? - Esadazu zeuk.
Aizu!
Eman hori.
Zatoz hona.
Ate elektrikoa izorratu egin da.
Ezarpen lehenetsiak.
Harrapatuta gaude.
Ongi etorri, lagun berriak eta betikoak.
Mahai honen inguruan esertzean,
talde historiko batera batu zarete.
Alexandro tsarra hemen eseri zen,
Napoleonen armadak atea jotzen zuen bitartean.
Stalin, Hirugarren Reichak inbaditzen zuen bitartean.
Eta AEBko presidente bat Kubara apuntatzen zuen bitartean,
Khrushchevek zapata bat erantzi eta mahaia jo zuen
ez zuelako eskailerarik lortu.
Aldaera bost kartako poker estalia da. Apustua hiru aldiz igo daiteke,
inolako mugarik gabe, eta 50 000 dolarretan hasten da.
Baina, hasi aurretik, gure edari tradizionala...
moloko ottsa.
Errusiar maila galdu dut.
Moloko ottsa?
Aitaren esnea.
Vodka eta jak-semena.
Kartetan joka dezagun.
Kontrol izorratuak eta altzairuzko atea.
Ezingo da ireki.
Ez dago estaldurarik.
Honek bunkerraren sistema kudeatuko du.
Teklatua zirilikoa da. Arazorik ez.
Sistema eragilea ez doa, ezta ateko sistema hidraulikoa ere.
Zaindariak hemen aurkitzen bagaituzte, gulag batean amaituko dugu.
Ni naiz, ala bero jasanezina egiten du hemen?
Aireztapena itzalita dagoelako.
Kartzelak ez du axola orain,
aireztapena eskasa delako eta leku hau zigilatuta dagoelako.
Ito egingo gara aurkitzen gaituzten baino lehen.
DESKARGATZEN
Datu-erauzketa % 5ean osatuta.
Eternitate bat beharko dugu.
Entzuten badidazue,
Barry, fitxak ukitu, eta Tina, apur bat edan.
Eskualdiak zenbatu dira. Joko estrategikoa kalkulatuko da.
Barryri eskualdi on bat egokitu zaio: hirukote bat.
Gainontzekoek ez daukate ezer, eta ez da karta onik espero.
Apustu txikiak egingo dituzte, edo paso egin.
Zer dabil? Bikote bat baino ez du.
- Ez al zen ohiko jokalaria? - Jokalari penagarria.
Horrela jokatzen badu, galdu egingo du mugikorra kopiatzen dugun aurretik.
Bueno, plan berria: Caini laguntzeko tranpak egingo ditugu.
- Ezin dut arnasarik hartu. - Zer duzu, neska?
Ezin dut konfinatuta egon.
Bere puzkerrek hildako alemaniar bati buruz irakurri nuen behin.
Ai, ene, Ruthek lepoan beroa nabaritzen hasi da.
Nor da Ruth?
Roo Ruth izenaren txikigarria da.
Ezizena bere Subaru autotik zetorrela uste zuen.
Subaru bat daukat lesbiana naizelako.
Ez duzu nire izena ikasi ere egin?
Neska bikaina hazi duzu, nagusi.
Tira, ireki, zabor sobietar madarikatua!
- Ez zara lagungarria. - Ez esan!
Oxigenoa alferrik galtzen ari naiz. Sei pertsonekin gela honetan,
CO2aren irteera eta kontsumoa kontuan hartuta,
bi ordu ditugu gehienez.
Hitz egiguzue bunkerraz.
Etxearekin zetorren.
Gerra nuklear saihestezin baten aurrean baliagarria aurkitu genuen.
Bitxia iruditu zitzaigun.
- Zabor hori ez jateko esan dizut. - Azukrerik gabe, itzali egingo naiz.
Itzali...
Hori da.
Emma, begiratu noiz piztu zen ordenagailua azken aldiz.
Erlojuaren arabera, 1989ko urriaren 8an.
Ados, entzun.
Ordenagailu hau Y2K errorearekin itzaltzen da.
- Alarma faltsua izan zen. - Garaiz konpondu zelako.
1997 eta 1999 urteen artean errore horretan lan egin nuen.
Zergatik axola du?
Ordenagailuak bunkerra kontrolatzen du, atea barne.
Erlojua 2000. urtera iristen denean, zero bikoitzera,
1900. urtean gaudela pentsatu eta berrabiaraziko da.
Ondorioz, atea irekiko da.
Baina ez du pentsatuko 2000. urtea denik 11 urte barru arte.
PUZa bizkortuko dut, datuak azkarrago prozesa ditzan.
Institutuan egiten genuen, bideo-jokoak azkarragoak izan zitezen.
Ez da hain zaila.
DESKARGATZEN
Cainek hamarreko bikotea du.
Gorde zuen eskualdiak Cain faboratzeko.
Beste hamar bat datorkio.
Gandhik gose-greban esan zuen bezala: "Ezer ez niretzat, eskerrik asko".
- Ezta niretzat ere. - Hiru.
Apusturik?
Ongi da, erakutsi zuen kartak, zuek guztiok.
Berriro irabazi dut.
Bai, zorionekoa zara gaur, Khan jauna.
Ez da ohikoa zuregan.
Barkatu, jauna, baina zure bazkidea iritsi berri da.
Boro?
Putasemea.
Barry, Tina, gure helburua hor bertan dago zuekin.
Hil egin behar duzue.
Momentu bat, mesedez.
Zergatik zaude hemen? Dena ondo?
Ikusiko dugu.
Errusiako inteligentzia zerbitzuko kontaktu batek deitu dit.
Guyanan izandako arazoei buruzko informazioa du.
Anfitrioia gobernuaren laguna denez,
pribatuan hitz egiteko aukera ezin hobea izan liteke.
Moskuko bazkideaz jakin berri dut.
Laster iritsiko da.
Ohore handia litzateke niretzat
milioi erdia ordaintzea jokoan sar zaitezen.
Eskerrik asko, baina ez dut apustu egiten, zorte ona opatu baizik.
Gizon batek nahi duena hartu eta bere fortuna sortzen du.
Ongi da, orduan.
Ahalik eta gehien azeleratu dezaket, baina ez dakit zer prozesadore mota den,
beraz, txipa urtu dezaket.
Barra-kode bat du.
Oscarren app-a.
APPASILLO BARRA-KODEA ESKANEATU
Bale, balio dizu?
12 megahertzeko Intel i386aren imitazioa da.
Berrogeiko azelerazio maximoa.
Primeran ba.
Aldon, zer esan nahi dute zirriborroek?
Banoa.
Bai! Funtzionatu du.
Ea egutegi hau gu baino lehen iraungitzen den.
Aita, zerbait esan nahi zenidan. Denbora daukagu.
Denbora, bai. Lekua ez da egokia, ordea.
- Gerorako utzi dezakegu. - Nahi duzun moduan.
- Ezin da deirik egin, Einstein. - Carterren mezua entzun nahi dut.
Hil aurretik, azken hitz politak entzun nahi ditut.
Ez entzun, laztana.
Pentsaera oso kaltegarria da.
Izan gaitezen positibo. Misioa amaitzean, hitz egiteko aukera izango duzue.
- Eskerrik asko, baina ondo nago. - Ez, mesedez.
- Aldonekin liatu naizela esan diozu? - Printzesari muturra jan diozu?
Zakilera doakizu.
Apustua igoko dut.
Ez dakit zergatik dagoen Boro hor, baina...
Eskailera.
...ezin diozue bizirik ateratzen utzi.
Zer duzu?
Ezinezkoa da.
Zer esaten da kasu hauetan?
A bai, izorrai!
Penagarria zarelako gonbidatzen zaitugu. Ez zara irabazlea, tranpati hutsa baizik.
Ezta okurritu ere tranpatia deitzea.
Zergatik dago hemen azpijokoan aritzeko ez bada?
- Beste irain bat eta zuretzat akabo. - Nahikoa da.
Eztabaidarik ez!
Ez dugu salaketarik onartzen.
Joko honen historian, tranpati bat baino ez da izan, Rasputin,
eskrupulurik gabeko aztia.
Eta zer egin zuten gure arbasoek?
Pozoitu eta Neva ibaian ito.
Denok dakigu hori dela tranpatien zigorra.
Jaun-andreok,
ongi etorriko litzaiguke atseden petite bat eta edari bat, ezta?
Behar bezalako edari bat, jak baten zakiletik ez datorren bat?
Monsieur, Erdialdeko Amerikako azentua duzu, ezta?
Utzi ron-pontxe bat prestatzen bermut ukitu gozo batekin.
Trago bat eta hilko zarela pentsatuko duzu.
Neska bizkorra.
- Zer zabiltza? - Boro ezabatzen.
- Ron-pontxearekin? - Honekin.
Eman edalontzi bat.
Hemen duzu.
Likorea aurkitu duzu?
Oraindik ez.
Hemen dago.
Azaldu, mesedez.
Etilenglikola garbigarri gehienetan dago.
Artemisiarekin nahastuko da, eta... Badakizu zer den artemisia?
Harry Potterren munduan bakarrik.
Toxikoa da agente azeleratzaileen dosi handiekin nahasten denean.
Joker eta Harley Quinn bezain toxikoak?
Alkoholak xurgatze motela baino etengabea eragingo du.
Boro ondoezik sentituko da,
eta, 30 minutu barru,
hil egingo da.
Dot, zenbat geratzen da Cainen mugikorra kopiatzeko?
Bonba nuklearra aurkitu behar dugu Boro hil ondoren.
% 78an gaude.
Hogeita hamar minutu edo.
Hori oso gutxi da.
Ezin gara mugikorrak gabe joan, eta Boro garaiz hiltzen bada...
Guretzat akabo.
Badakizu zer egingo diguten? Adeitsuak izan dira jak-semenarekin.
- Apur bat pikantea zen. - Zergatik?
Arratsalde on, kamarada.
Ongi etorri.
Gela bat prestatu dut
Polonia jaunak eta zuk pribatuan hitz egin dezazuen.
Zer gertatzen ari da?
Zergatik esan diozu?
Onena zen berarentzat, baita zuretzat ere.
Horretaz hitz egin nahi zenuen. Partidua errudun sentitzen zinelako zen.
Zu zara musuagatik errudun sentitu beharko lukeena.
Nik Carterren susmoak baino ez ditut baieztatu.
Ez dagokizu ezer baieztatzea.
Hau atzean utzita genuen. Zergatik inbaditzen duzu nire bizitza?
Adarra jo nahi didazu?
Benetan molestatzen dizu zure aita zure kontuetan sartzeak?
Esker txarreko umemoko mimatua baino ez zara.
Zutaz nahikoa izan dut gaur. Zein da nirekin duzun arazoa?
Nire arazoa da dena daukazula eta ez duzula ezer estimatzen.
Tipo hau duzu atzetik zurekin konexio bat ezarri nahian.
Aita ona izaten saiatzen da zuretzat, adibidez, zutaz etengabe kezkatuz.
Badakizu noiz dudan nirearen berri?
Baldintzapeko askatasuna eskatzen duenean, bost urtean behin.
Aita bihozbera daukazu.
- Eskerrik asko, Roo. - Ixo, bera bezain patetikoa zara.
Alabaren atzetik zabiltza emazte ohiaren atzetik zabiltzan moduan.
Barre gutxiago, gizatxar hori.
Gehien gorrotatzen dudan neska bakarrarekin liatu zara,
jakinaren gainean, gainera.
Zu zara nire lagunik onena?
Zu bai penagarria, motel.
Zu bai penagarria.
Ez da zure erabakirik onena izan, laztana.
Carterri min egingo zeniola esan nizun.
Eta Aldonekin, benetan?
Ai, ama! Une bero batean emandako musua baino ez da izan, ados?
Arropa politak dituen baboa da.
Romiri lagundu zionean, ahultasun une batek itsutu ninduen.
Bere aurpegi moñoñoak harrapatu ninduen.
Bost axola, ez delako ezer izan, ezertxo ere ez.
Hori esateari utziko diozu? Niretzat berezia izan da.
Kaka.
Barkatu azken orduko eskaera honengatik, baina herrialdean zeundela jakin dugunean,
miresten dugun gizon honekin
hitz egiteko aukera aprobetxatu nahi izan dugu.
Nola jakin duzue hemen nengoela?
Sekretukoak gara. Zer gosaldu duzun ere badakigu.
Zergatik etorri zara?
Finn Hoss delako baten bila denbora daramazula jakin dugu.
- Nola? - Sekretukoak gara.
Bazkaldu duzuna ere badakigu.
Aspalditik sator bat daukagu CIArako lanean. Txoritxo deitzen diogu.
Finn Hossen benetako nortasuna deskubritu lezake gure Txoritxoak.
Aspalditik miresten nauzuelako edo trukean zerbait nahi duzuelako?
Enkantea kantzelatu.
Fabrikatzen dituzun arma guztiak gureak izango dira.
Prezio egokia ordaintzeaz gain, noski,
gizon hori ekarriko dizugu.
Finn Hoss, baita Danielle DeRosa ere.
Ekarri bi horiek
eta nire erosle bakarra izango zarete.
Zuetako bat mugi al daiteke
norekin bildu den ikusi ahal izateko?
Aiba!
- Barkatu. - Utzi niri, andereño.
Eskerrik asko.
Volek? Zergatik bildu da berarekin?
Merci.
Señorita, hau ez da ron-pontxea.
Gozoegia da.
Indiarroi gozoa gustatzen zaigu.
Gozoa zara, bai.
Jokoa amaitzean, nire alderdi gozoa erakutsi diezazuket.
Eskerrik asko, baina ez.
Tira, ez baduzu edango...
Jauna? Kartak?
Paso. Txota Cainentzat da.
Paso.
Baita ni ere.
Bi.
500 000ko apustua egingo dut.
Ez da zure apustua egiteko unea.
Baina apustua igoko dut.
Putasemea!
- Bai! - Aizu!
Nire edaria!
Nahikoa izan duzu.
Nahasleak zirkuitulabur bat izan du.
- Ezin ditugu kartak ikusi. - Bueno, Cainek zorte oneko bolada dauka.
25 minutu behar ditugu oraindik. Gai izan beharko genuke, ezta?
Apustu egin duen dirua guri esker lortu du.
Arazo bat da.
Karta-nahaslea hautsi da.
Espero dut nitaz fidatzea kartaz eskuz nahasten ditudanean.
Tipoak kopa bota, baina ez du beste bat ekartzeko kortesiarik izan.
Hori gonbidatuaren edaria da.
Nirea da orain.
Bale, hori ez da batere ona.
Tira, neska-mutilak, kontzentratu gaitezen datu-erauzketan.
Nola hackeatu eta lagunduko diogu karta-nahaslerik gabe?
Pentsatuko dut,
baina tipoa hil aurretik ateratzen ez baditugu,
haiek ere hilko dira.
Ez dakit nola gertatu den.
Moldaviako misioan zerbait sentitzen hasi nintzen.
Interesgarria zara, zurekin hitz egitea gustatzen zait
eta, ez dakit, liluragarria zara. Liluratu egin ninduzun.
- Goragalea dut. - Nola uste duzu sentitzen naizela ni
tipo jatorrenari Emma lapurtu nahi izateagatik?
- Zer dio horrek nitaz? - Ezer onik ez.
- Galdera erretorikoa zen. - Kea.
Ai, ene.
Haizagailuaren kableak gehiegi berotzen ari dira.
- Azkarregi doa. - Eta?
PUZa berotu egingo da eta ordenagailuak su hartuko du.
Hemen hilko gara.
Irrati edo walkie-talkie bateko ordezko kableak bilatu.
Balio dezakeen edozer.
Atsekabetuta ematen zenuen zure alaba ni bezalako norbaiti erreparatzeagatik.
- Ez al ginen lagunak? - Ez gaizki ulertu, tipo bikaina zara.
Baina inork ez du nahi bere alaba gigolo pinpirindu batekin nahastea.
Jarraitzen didazu?
Badakizu zergatik janzten naizen horrela?
Hain ginelako txiroak, non arropa erabilia baino ez nuen.
Zulorik gabe sartzen zitzaidan edozer.
Badakizu zer den eskolara joatea Backstreet Boys-en kamiseta batekin?
Jane Dautrievek dantzaldira gonbidatu ninduenean,
zirraraz beteta nengoen.
Orduan, publikoki, anaiaren zapatak eramango ote nituen galdetu zidan,
pare bakarra eros genezakeela entzuna baitzuen.
Denek barre egin zidaten.
Amak ilea mozten zidan,
eta ezin genuen dentistarenera joan.
Baina CIAk kontratatu ninduenean,
hortzak konpondu nituen, ile-apaindegira joan nintzen,
arropa garestia erosi nuen, ahal nuelako.
Sexu-harreman asko baditut, azkenik desiratzen nautelako da.
Ez dut inoiz ezer errealik sentitu.
Ez dut egunero inor ikusi nahi izan, eta ez dut inorengan hainbeste pentsatu.
Baina orain, hala da.
Esan, eskolara itzuli gara eta nahikoa izateari utzi diot?
- Zoazte popatik hartzera. - Aldon.
Ez.
Zer duzu hor, Roo?
Jipoi bat, zure alabak bat nahi badu.
Ez, eskuan duzun hori.
Fruta-koktel lata bat. Aluminiozko tapa eroale egokia da.
Ba konpondu ezazu. Gero jarraituko dugu eztabaidarekin.
Mezua jaso dut. Iritsi da taldeko salbatzailea.
Primeran.
Hiru milioi eta piko galdu ditu jada, beraz, jokoz kanpo geratuko da laster.
Cain eta bere mugikorra gelan geratzea behar dugu,
hamar minutuz behintzat, datu guztiak kopiatu arte.
Ongi da.
Utzi jokalariei begiratu bat ematen, eta psikoanalizatzen hasiko naiz.
Jainkoarren, zer gertatzen zaio horri?
Tinak nahigabe pozoitu du.
Ikusi duzu zer gertatzen den berandu abisatzen didazunean?
Milioi bat igoko dut.
Ez da gezurra.
Nola zaude hain ziur?
Bueno, adi gizatxar horren itxurari.
Diseinuzko jantzia, 300 dolarreko ile-apainketa.
Drogatu aurretik, txukuna eta garbia zen.
Orain, ordenarik gabe jokatzen ari da.
Kontuz ibiltzeari utzi dio eskualdi ona duelako.
Planto.
Egin planto edo sosik gabe geratuko zarete.
Planto.
Apustua igoko dut.
Erabaki txarra, Cain.
Zorte aldakorra duzu, Khan jauna.
Gure koktel ospetsuan bezala,
krema gailurrera igo da errusiar zuri honi esker.
Beste jokaldi baterako nahikoa duzu.
Gero, galtzaile bat bezala joango zara, iritsi zaren modu berean, alegia.
Mintzatzeko gaitasuna galtzen ari da.
Erreparatu bere mobilitateari. Ia ezin ditu fitxak jaso.
Tipoa seko geratuko da minutu gutxi barru.
Gibelak toxinak kanporatzen dituenean, morea jarri eta puztu egingo da.
Pozoitu dutela jakingo dute.
Ez!
Badakizu zer dioten jak-espermaz?
Ez da erosten, alokatzen baizik.
Ondo doa. Amaitzen ari da.
Zorabiatzen ari den bakarra naiz?
Ez, nik ere zorabioa nabaritzen dut.
Ez dut zuekin hil nahi, ezta pentsatu ere.
Bai, ulertzen zaitut.
Aldon, barkatu esan dudanarengatik.
Ergel hutsa izan naiz.
Eta, zerbaiterako balio badizu, Jane delako hori ere ergel hutsa zen.
Barkatu, Aldon. Hitz hobeak erabili behar izan ditut
mutil-lagun zoragarria zinatekeelako.
Baina zure alaba tartean dagoenean...
Aita, aski da.
Noiz ikasiko duzu?
Noiz utziko diozu besteen harremanei buruz hitz egiteari?
Rook bete-betean asmatu du ama aipatu duenean.
Onartu bere errefusa behingoz, ados? Patetikoa eta lotsagarria da.
- Benetan? - Bai.
Bitxia da, gero, ez nauelako errefusatu.
Zer diozu?
Zergatik uste duzu ez naizela azken bilerara joan?
Ai, kaka.
Nire gizona.
Ez.
Ontzian. Amatxok kubierta igurzten lagundu dit.
- Ezinezkoa da. - Lehen ofiziala izendatu nau.
Erlaxatu egin gara, zukua edan dugu,
eta bigarren ofizial izendatu nau, jarraitzen badidazu.
Zergatik egin du hori?
Egin diozunaren guztiaren ondoren!
Ahalegin handiak egin nituen Donniek konkistatu zezan...
Barkatu? Zer esan duzu?
- Umemoko bat zela esan dizut. - Nire alabak traizionatua?
Hala da. Badakizu zergatik?
Amaren bulegora joaten nintzenean, Donnieren samurtasuna ikusten nuelako,
nola tratatzen zuen, zein ongi sentiarazten zuen.
Bere lore, janari eta film gustukoenak zeintzuk ziren esan nion, beraz.
Amaren bihotzera eraman nuen.
Amaren ohera.
Traidorea, hobeto geundela uste nuen. Hori horrela da eta hori da dena.
Utzi hori esateari. Bota ezak amatxo trenetik atera duzu.
Esaldia nirea da, ez dudalako film hori ikusi.
Sinestezina da pentsatu izana
ama beste norbaitekin hobe egongo litzatekeela.
Oraindik pentsatzen dut.
Bere bi akatsik handienak zurekin itzuli eta zurekin ezkondu izana izan dira.
Aitari barkamena eskatu behar zenioke.
Orain hitz egiten duzue?
Nahi duzun informazioa daukagunean abisatuko dizut.
Berriro hitz egin arte.
Joateko ordua. Zure autoa ekarriko dugu.
Cain, amaitu dugu.
Deskarga % 98an dago.
Ez daitezela joan.
Gelditu itzazue.
Irabazten ari naizenean bota egingo nauzu? Hau bidegabekeria.
- Zenbat edan du? - Hiru edo lau kopa.
Hori asko da errusiar batentzat?
Ez du zentzurik.
Altxa zaitez.
Lotsa galdu diezu zure buruari eta joko honi.
Zaplateko on batez libratuko zara.
Zer dira hauek?
Jokoan tranpak egin ditu.
% 99.
Dimitri ez da tranpati bat.
Dimitri Malakhov,
gure jokoaren eta nire etxearen integritatea zikindu dituzu.
Orain, Rasputini gertatu zitzaion bezala,
zigorrik handiena jasoko duzu zure zuhurtzia faltarengatik. Zaindariak.
% 100. Cainen datuak dituzue zuen mugikorretan.
Galera ekonomikoak itzuliko zaizkizue.
Dirua zuen kontuetara transferituko da.
Nire barkamenik sakonena duzue.
Borori jarraitu beharko genioke?
Gogoan duzu Stan Leeri jarraitu nahi izan zenion Comic-Con hura?
Oraingoan ezingo dizut lagundu.
Hegazkina hartu eta ospa egingo du.
Datuengatik etorri gara. Orain, bagoaz.
Non ikasi duzu pozoiarena?
70. hamarkadako filmetan. James Bonden zale amorratua naiz.
- Nola ezkutatu dituzu kartak? - Bost uda magia kanpamentuan.
HURRENGO EGUNEAN
Teknikariek datuak deszifratzen jarraitzen dute.
Bororen kokapena aurkituko dugu laster.
Sinestezina da hain gertu egon izana.
Harrapatuko dugu.
Denbora kontua da.
Biryukovtarrek % 10a jaso dute.
Isilik egongo dira, haientzat errusiar mafiaren aliatuak zaretelako.
Disgustu handia eraman dute.
Sugandila bat aipatu dute. Ezaguna egiten zaizu?
Bai, baietz uste dut.
TWINNING FORMULA KIROL-DENDA
Aduanakoek emandako informazioa eskertu nahi zizuten.
Kirol-tresnez betetako edukiontzi batera eraman zituen.
Enpresaburuei galzorian dagoen faunaren kontrabandoa leporatu diete.
Ondasunik gabe geratu dira, lizentziarik eta ordenagailurik gabe...
Iturri batzuetatik informazioa lortu eta gero pasatu egin nuen.
- Hori da dena? - Jakin nahi duzun guztia.
- Fruta-koktela da? Ez da oso osasuntsua. - Niri esango didazu.
Gorrotoz betetako taldea ere ez.
- Zer gertatu da bunker horretan? - Ez kezkatu. Boro harrapatuko dugu.
Errusiarrak tartean daudenean,
egiten dudan guztia kezkatzea da.
Aita, barkatu...
Tina, zerbait esan behar dizut.
Gorde dizudan sekretu bat da.
Friki peto-petoa zarela?
Magia kanpamentuak, komiki-film batetik ateratako azentuak,
eta nire superheroi franko-kanadar gogokoenetako baten kamiseta daramazu.
Matter-Homme ezagutzen duzu?
Bai, baina...
hau icebergaren tontorra baino ez da.
Aita.
Sartu.
Zer moduz?
Zerbait ekarri dizut.
Txeke bat?
Zertarako?
Appasillorako.
Erabili egin dut eta oso erabilgarria egin zait,
beraz, app-an inbertitzea erabaki dut.
Hara.
Diru asko da. Nik... ez dakit zer esan.
Inbertsioa itzuliko dizut.
Bost axola dirua, eta bost axola Appasilloko inbertsioa.
Zugan inbertitzen ari naiz.
Lehengo egunean, mindu ninduen zerbait esan zenidan.
Emma beti izan nahi dudan alaba da.
Zu, beti espero izan dudan semea.
Zutaz oso harro nago.
Ez dut behar adina esaten,
beraz, frustratuta edo haserre bazaude,
zatoz eta hitz egin dezagun.
Ez gauzak erreprimitu eta bat-batean nire aurka lehertu.
Bai. Noski, aita. Ados.
Aizu, aitona.
Yankeeak ikusteko sarrerak dituzula diote.
Alaba baten konpainia falta bazaizu, niri aita bat falta izan zait beti.
Esan, partidua elkarrekin ikusiko dugu?
- Goazen ba. - Ongi da, primeran.
A zer ezustekoa.
Nire alaba bazina,
bost urtean behin baino gehiagotan deituko nizuke.
Zakilera doakizu.
Sentimentala jartzeagatik gertatu zaizu.
Goazen. Garagardoa zure kontu.
Azpitituluak: Oihana Guillan Valdés